
Sebel Antoin a bishitá Parke Nacional 
Manuel Antonio 


Problema di 
kachó ta sigui 


Parke Nacional Manuel Antonio ta un di e parkenan nashonal di Costa Rica, e ta un di esnan mas konosí. E ta un 
área ku ta wòrdu protehá i ta keda na e kosta pasíﬁ ko di Costa Rica. Hopi turista ta bishitá e parke aki. 

VACATURE 


www.bonaireinternationalairport.com 


TECHNICIANS 


Wij zijn op zoek naar drie Technicians voor onze afdeling Maintenance. Voor 


de afdeling zijn we op zoek naar drie Technicians met kennis en ervaring elk 


op hun eigen vakgebied: elektrotechniek & koeltechniek, werktuigbouw & 


loodgieterswerk, bouwkunde. 


Als Technician zorg je voor de voorbereiding en uitvoeren van onderhouds- en 


storingswerkzaamheden aan technische installaties en infrastructuur op de 


luchthaven, zodanig dat deze optimaal en op een veilige en betrouwbare manier 


beschikbaar zijn en voldaan wordt aan geldende voorschriften en procedures 


volgens internationale en nationale wet- en regelgeving. 


Reageer vóór 26 november, 2022 
SCAN VOOR MEER INFO 


BIA 


Flamingo International Airport is de belangrijkste toegangspoort van Bonaire 


voor de inwoners, de economie en voor het toerisme. De organisatie Bonaire 


International Airport (BIA N.V.) is verantwoordelijk voor het beheer en de 


exploitatie van de luchthaven. 
KRALENDIJK—Ak- 
tualmente tin un skarsedat 
di santu for di Kòrsou . 
Ta trata aki di e santu fini 
ku ta uza pa konstrukshon 
ku ta bini for di Kòrsou. 
BONERIANO a informá 
serka dos kompania lokal 
pa mira kiko ta e situashon. 
Di kolaboradó di un di 
e kompanianan nos por a 
komprondé ku ta kuadra ku 
tin un skarsedat di e santu 
aki. “Nos ta importá santu 
for di entre otro Guyana , 
Colombia i Kòrsou. Serka 
e último aki, nos ta haña 
santu fini.” E kolaboradó 
a indiká ku na Kòrsou ak- 
tualmente no ta dispone di 
e santu aki. Outomátika- 
mente no por importá esaki 
. Pa loke ta e otro kompa- 
nia, esaki a duna di konosé 


ku den su kaso e a opta pa 
importá santu for di Mon- 
serrat. Netamente pa e mo- 
tibu ku na Kòrsou no tin.” 
Nos a skohe esaki mirando 
ku no ta muchu klá ki dia 
Kòrsou por suministrá e 
santu”. 
BONERIANO a hiba 
kombersashon ku un kom- 
pania di konstrukshon pa 
mira 
kon nan situashon ta. 
Nos por a komprondé ku a 
skohe pa hasi otro trabou ku 
no ta rekerí uzo di e santu. 
“ Lógiko ta yega un punto 
ku trabou ta wanta debí 
ku mester di e santu. Pero 
nos tin’é bou di kontrol i te 
na e alturanan aki nos por 
sigui traha, miéntras nos ta 
warda”,e kolaboradó a sp- 
lika. 


Skarsedat di 
santu fini 


sia di e kokolishi akí na 
Boneiru. 
Originalmente 
e 
ko- 
kolishi akí ta prosedente di 
Wèst Afrika, pero pa hopi 
aña kaba e ta aparesé den 
region karibense tambe, 
manera na nos isla bisiña 
Kòrsou. E kokolishinan 


KRALENDIJK - Den 
bario di Republiek e siman 
akí siudadanonan a topa ku 
e Giant African Land Snail 
(Lissachatina fulica). De- 
partamento di Salubridat 
Públiko ta konfirmá esaki. 
Ta promé biaha ku ofisial- 
mente ta konfirmá presen- 


akí por a drenta Boneiru 
na diferente manera, por 
ehèmpel ku un kargashon 
di mata òf tera pa mata. 
E espesie di kokolishi 
akí tin ora por tin un parasit 
huntu kuné ku por hasi hen- 
de malu. Pa e motibu akí 
Salubridat Públiko ta kon- 


sehá pa no mishi ku e ko- 
kolishi akí òf his’é ku man 
sin hanskun. Ora ku mishi 
ku e kokolishi por hiba 
e parasit, si e ta presente 
serka e kokolishi, via man 
na boka i di e manera akí 
e por hasi bo malu. P’esei 
den kaso di kontakto ku e 
kokolishi akí ta importante 
pa mesora laba mannan bon 
ku awa i habon. 
Den naturalesa semper 


bakteria, vírùs i parasit por 
keda transmití via bestia i 
mata riba hende. Esaki por 
sosodé via kuminda tambe. 
Pa e motibu akí semper 
ta importante pa promé 
ku prepará kuminda laba 
man, laba bèrdura i fruta 
bon, herebé òf hasa karni 
sufisientemente i no mishi 
ku bestia di mondi, inklu- 
so kokolishi, ku man sin 
hanskun. 


Departamento di Salubridat Públiko ta konfirmá 
Tin Giant African Land Snail 
na Boneiru 

KRALENDIJK 
– 
Manera ta konosí e pro- 
blemátika di kachó ta keda 
un punto di diskushon riba 
nos isla. Miéntras un grupo 
ta kulpa e doño di, tin un 
otro partido ta mira esaki 
diferente. Nan ta di opinion 
ku tur kos ta sintá na e echo 
ku gobièrnu no ta kumpli 
ku e parti di kontròl. E 
grupo ta referí na kontròl 
di e lei ku un kachó mester 
ta será den su kurá di kas. 
Na momentu ku e ta pafó, e 
doño ta risibí un but. Resi- 
entemente BONERIANO a 


relatá e kaso unda kachónan 
a mata kabritunan na SGB. 
Gobièrnu a tuma desishon 
di laga pone tur seis kachó 
envolví drumi. Riba e wèp- 
sait Bonaire.nu Sticht- 
ing Dierenhulp Bonaire, 
a reakshoná basta fuerte 
riba e asuntu. Stichting 
Dierenhulp Bonaire ta un 
fundashon ku ta sali na de- 
fensa di bestia. 
Norbert 
Thadema 
di 
DogPartner Bonaire, tambe 
no ta aproba e manera kon 
a atendé ku e situashon. 
“ Elvis Tjn Asjoe na bos 


haltu ta menshoná ku e 
problemátika di kachó tin 
prioridat serka su partido. 
Loke e no ta menshoná ta 
ku Stichting Dierenhulp 
algun aña atras a ofresé di 
tra un ordenansa di lei nobo 
pa tur e islanan. Na luna di 
febrüari e fundashon a en- 
tregá e ordenansa di lei.Te 
ku awe nada di akshon”, 
Tadema ta indiká. 
E ordenansa ku e fun- 
dashon a entregá su enfoke 
ta riba e problemátika di 
kachó. Un punto importante 
den e ordenansa ta e parti di 


kontrol di e lei. Esaki ta ne- 
tamente segun Tadema loke 
no ta sosodé. “Na vários 
okashon mi a mustra riba 
importansia di aktua kontra 
e problema di kachó. E ta 
enserá kòntròl di un lei datá 
for di 1998. Segun e lei, ta 
prohibí pa doño di kachó 
laga e animal sin supervis- 
hon riba kaminda òf tereno 
públiko. 
Den e 25 aña nan ku a 
pasa no a tene kontròl”. 
Tadema mas aleu ta mustra 
riba e echo ku gobièrnu a 
anunsiá di lo a inisiá ku un 


Tanten no tin kontròl 
Problema di kachó 
ta sigui 


kampaña. Pa su sorpresa a 
resultá kua lanta un grupo 
di trabou. Segun Tadema ta 
trata aki di un grupo di sabi- 
onan. Den e grupo tin gabi- 
nete di gezaghèber, Toezicht 
en 
Handhaving,diputado 
Kroon i Thielman,polis i 
kolaboradornan di ministe- 
rio públiko.” Despues di 7 
luna nan ta bini ku un poster 
kon pa kuida kachó”. Tantu 
e fundashon komo Tadema 
ta kompartí e mesun pensa- 
mentu, esta ku gobièrnu ta 
fayando. 


KRALENDIJK— Na 
1955 a dekretá e fecha di 
awe komo dia internasho- 
nal di hende hòmber. Ta 
para ketu i rekonosé es- 
fuerso i retonan ku e hende 
hòmber ta hañ`e konfrontá 
kuné diariamente. E hende 
hòmber no ta haña sufisi- 
ente atenshon pa e balor- 
nan ku e tin pa su famia, 
komunidat 
i 
mundu. 
P’esei un dia manera awe 


ta di sumo importansia. 
Inisiativa pa e fecha a 
bini na 1992 di Thomas 
Oaster na Sidney, Australia 
. Na 1999 Dr Jerome Teel- 
ucksingh a bolbe reinforsa 
e idiologia i importansia di 
e fecha. Meta di e dia ta pa 
trese konsientisashon riba 
modelonan hende hòmber 
i e problematikanan ku tin 
di aber ku e hende hòmber. 
Esaki ta varia for di prob- 


lema di salú mental i físiko 
te na retonan di ta mayor, 
i kódigonan kultural di 
hende hòmber. Tema di e 
aña aki ta hasi e diferensia 
pa e hòmber i mucha hòm- 
ber. Apesar ku e dia no tin 
tantu atenshon manera dia 
di hende muhé, ta impor- 
tante pa keda duna balor i 
rekonosementu ku e sekso 
maskulino tin den un ko- 
munidat. 


Patrimonio Kultural 
i Fiesta di Mucha 


Papiando di Patrimonio Kultural i Fiesta di 
Mucha: leon, tiger, olifante i otro animalnan 
salbahe tin ku sali for di sirko, 
pasobra maltrato di bestia no ta kos di e tempu 
akí mas, pero e figura rasista Zwarte Piet si 
mester keda... 
- S.B. Marten 


Miéntras ku te den kas di 
Shon Blanku m’a reklamá 
e echo ku ainda mester 
tin Pietnan Pretu pa sirbi 
e Hòmbu Blanku, den mi 
kas kaminda mi ta biba mes 
e Pietnan tur aña ta Pretu 


Awe 19 di novèmber 
Dia internashonal di 
hende hòmber 


Pretu. 
Miéntras ku te den kas di 
Shon Blanku m’a kuestioná 
e echo ku ainda mester tin 
Pietnan Pretu pa hunga ròl 
di payaso den kaya, den e 
kas kaminda mi ta biba mes 


e Pietnan ta Pretu Pretu i 
mas payaso ku den sirko. 
Miéntras ku te den kas 
di Shon Blanku aya na Den 
Haag m’a protestá e echo ku 
e orígen dje Hòmbu Blanku 
ta un mentira históriko i ku 


ta adultonan ku mester sa 
mihó, ta gaña muchanan 
inosente kada aña di nobo, 
den e Komunidat kaminda 
mi ta biba mes ta adultonan 
den Komishon San Niko- 
las, ta uni forsa ku un banko 


ku ántes tabata nos amigu, 
huntu ku komersio, pa man- 
tené e mentira históriko aki 
bibu i laga nos hóbennan 
sigui kombertí nos kayanan 
den un sirko nashonal... 
-S.B. Marten 


Mentira históriko 
Zwarte Piet ta Rasismo! 

Nos a topa, Eric van der Brug, sekretario di estado di 
Hustisia i Siguridat. Ken ta prèt òf gusta hasi wega, 
ta e mener aki. E tabata na Boneiru pa apertura di 
ofisina di IND. Awèl mi ta sigur ku banda di su tra- 
bou, el a pone gezag i otronan hari poko basta. Mi a 
ofres’é pa nos saka potrèt i manera eI a tende, el a 
tuma den. E tabata papiando ku un otro persona, el 
a pidi e hende sòri i warda un ratu, pa nos saka sèlfi: 
“Ja hoor, alles is mogelijk.” Spera ora diputadonan 
bis’é kiko mas nos mester pa e menshoná e mes un 
frase. Hahaha. E ta parse un hende di tur hende. Si, 
ta un ratu ku mi a eksperensi’é. 


Nos a toPa 


KRALENDIJK-- Sen- 
tro Akseso riba djamars 
15 di novèmber, a tene un 
enkuentro ku mayornan. E 
enkuentro tabata dirigí na 
mayornan ku tin yu(nan) 


Mayornan ku yu spesial tin 
Nesesidat pa grupo 
di kombersá 


ku nesesidat spesial. Meta 
di e enkuentro tabata pa dal 
e promé paso pa yega na 
un grupo di kombersashon 
pa mayornan ku tin yu ku 
nesesidat spesial. 


E grupo di komber- 
sashon ta duna e mayornan 
oportunidat di kombersá i 
interkambiá idea ku otro. 
Tambe e parti di sostené 
otro komo mayor. Mari- 


ela Andrea ortopedagogo 
i Emily Kocks kordinadó 
di trabou, ta e dos person- 
anan ku ta pará na kabes di 
e proyekto. 
For di aña pasá, Sen- 
tro Akseso a bin ta drei 
algun programa piloto pa 
muchanan 
ku 
nesesidat 
spesial. Tin 5 akohida di 
mucha ku ta partisipá den e 
programa piloto. Di e sinku 
akohidanan, tres ta henter 
dia i 2 despues di skol. 
Durante e enkuentro a 
hiba palabra Marie Craane 


ku ta logopedista di fun- 
shon. Marie a duna e may- 
ornan entre otro splikashon 
breve kon e selebre di un 
mucha outista ta funshoná. 
Mayornan por a interkam- 
biá pensamentu i tambe 
hasi pregunta. 
Na final di e anochi Sen- 
tro Akseso a konkluí ku 
mayornan tin e nesesidat pa 
un grupo di kombersashon. 
Esaki despues ku unani- 
mamente tur mayor a bai 
di akuerdo ku un siguiente 
seshon. 


Zwarte Piet bai flit!! 


Si e argumento ta ku Zwarte Piet ta un tradishon, un herensia kultural, ku 
pa e motibu ei mester keda eksistí, e ora ei dikon nos no ta mantené otro 
tradishonnan tambe na bida? 


Dikon nos no ta mantené sklabitut, deskriminashon rasial, desigualdat 
entre hòmber i muhé? Dikon nos no a keda biba riba tereno di shon i traha 
paga tera, dikon nos no ta kore buriku mas? Dikon nos no ta mantené e 
tradishonnan akí tambe na bida? Ta nos herensia kultural nan tambe ta 
tòg? Òf tòg nò!? Òf nan no ta di e tempu akí? 


No ta eksistí nada ku tempu no ta kambia anto meskos ku sklabitut o 
deskriminashon pa motibu di sekso, no ta di e tempu akí, asina tambe e 
figura kolonial di e Black Face hulandes, esta Zwarte Piet, 
mester disparsé. 


Zwarte Piet bai flit!! 


S.B. Marten 

Programanan di Bonaire.tv 
TELBO kanal 70 
Flamingo TV kanal 23 


Djasabra 19 novèmber 2022 


12.00 Herensia: 
Stanley Brown 
13.00 Dokumental: 
30 Mei 1969 Gritu di Un Pueblo 
14.30 Herensia: 
Olinda Rasmijn 
15.00 BAPA: 
Timothy Vaseur 
16.00 Herensia: 
Jenny Rijna 
17.00 Aki Curacao: 
Anthony Constancia 
18.00 Her. St. Maarten: 
Jocelyn Arndell y George Violenus 
19.00 BAPA: 
Erich Arias 


20.00 Aktualidat: 
Norbert Tadema Politiko 
21.00 Aki Boneiru: 
Rein van Gastel 
22.00 Herensia: 
Cornelia Akkersdijk 
23.00 BAPA: 
Elvis i Sur Magda 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


KRALENDIJK – Sek- 
retario di Estado pa relas- 
hon di Reino, Alexandra 
van Huffelen, durante su 
bishita di trabou dia 25 di 
novèmber na Boneiru, ta 
bin pone su mes na altura di 
e daño ku yobida torensial 
a kousa. 
Miembro 
di 
Tweede 
Kamer, Joba van de Berg 
di CDA, tabata ke den un 
debate di komishon anteri- 


Van Huffelen ta bin 
mira molèster di awa 


ormente e siman akí tende 
di e mandatario kiko ta bai 
hasi pa e hendenan ku a 
haña nan den problema ku 
awa durante e último di- 
anan. 
Van Huffelen: “Esaki mi 
no por bisa presis. Momen- 
tu ku mi ta na Boneiru otro 
siman, mi ta bai mira. Mi ta 
haña importante pa mira na 
e efektonan ku esaki a kou- 
sa den sentro di siudat. Mi 


ta pensa ku ta bon tambe pa 
promé mi pone mi mes na 
altura pa mira kiko tin mes- 
ter i kiko mester sosodé.” 


Chogogo 
E sekretario di estado 
a anunsiá tambe ku e lo 
bai tira bista na e bich di 
Chogogo: “Mi ta haña 
inkreibel pa mira ku un par- 
ti di e bich artifi sial a bula 
bai laman. Aparte di esei tin 


mas santu a bai laman, no 
solamente bichnan artifi - 
sial. Esaki ta demostrá kon 
importante ta pa nos bai tra- 
ha riba adaptashon di klima. 
Sí awa kai, bo ke mantené e 
awa na un bon manera, pa 
asina bo por bolbe us’é. Ta 
hopi fèrfelu pa mira loke a 
sosodé na Chogogo. Mi ta 
haña hopi importante ku ta 
aktua. Esei Entidat Públiko 
Boneiru mes mester hasi.” 
Riba petishon di Kole- 
gio Ehekutivo a kuminsá 
un investigashon dor di 
inspekshon di ambiente di 
biba i transporte pa monitòr 
e ehekushon di otorgamen- 
tu di pèrmit, supervishon i 
mantenshon di lei. E tipo di 
situashonnan asina no mes- 
ter sosodé mas. Mester ta 
kla kiko presis e reglanan 
ta kaminda empresarionan 
mester mantené nan mes na 
dje. Sí nan no mantené nan 
mes na regla, mester aktua 
efektivamente. Esaki mes- 
ter sosodé mas lihé posibel, 
segun e mandatario. 


Van Huffelen: “Mi sa 
ku Kolegio Ehekutivo den 
e kaso di Chogogo ta trah- 
ando. Otro siman mi ta na 
Boneiru i mi tin planiá pa 
bai tira bista pa mira kon e 
situashon ta. Mi no ta haña 
korekto ku nos no ta skèrpi 
sufi siente pa aktua kontra 
violashon di e reglanan. 
Mantenshon di naturalesa 
no solamente for di e balor 
di naturalesa, pero sigur 
tambe pa e isla mes i eko- 
nomia ta inkreiblemente 
importante.” 
Sí un hende no kumpli 
ku regla, mester aktua. Sí 
awor ta un partikular ku ta 
traha un kas òf un hende 
ku ta konstruí algu, nan 
mester mantené nan mes 
na regla. Sigur na Boneiru 
nos ta mira ku no ta aktua 
sufi siente riba regla. Bo ke 
pa e desaroyonan riba e isla 
ta konforme e deseo di e 
gobièrnu i den liña ku loke 
a palabrá. Si violá regla, 
mester ta kla ku esaki no 
por, segun van Huffelen. 


Djadumingu 20 novèmber 


12.00 Herensia Curaçao: Clark Jansen 
13.00 Aki Aruba: 
Desiree C. Correa 
14.00 Herensia Curaçao: Angela Poulina 
15.30 Puerto Latino: 
Luis Zárraga 
16.00 Herensia: 
Stanley Brown 
17.00 Dokumental: 
30 Mei 1969 Gritu di Un Pueblo 
18.30 Herensia: 
Olinda Rasmijn 
19.00 BAPA: 
Timothy Vaseur 


20.00 Herensia: 
Jenny Rijna 
21.00 Aki Curacao: 
Anthony Constancia 
22.00 Her. St. Maarten: 
Jocelyn Arndell y George Violenus 
23.00 BAPA: 
Erich Arias 

DIOS OMNIPOTENTE! 
EL SHADDAI 
“Pasobra pa Dios nada lo no ta imposibel.” 
Lukas 1:37 (BS) 
El Shaddai ta un di e nòmbernan na hebreo ku kual 
Dios ta rebelá Su mes. E kier men: Dios Todopoderoso 
òf Dios Outosufisiente òf omnipotente. Loke ta nifiká: 
Esun Fuerte, ku tin tur poder, tur sufisiente i ku ta ali- 
mentá. 
‘Ta duna indikashon ku Dios tin tur poder i ku E ta 
nutri i alimentá nos. Esun ku ta sostené nos, fortalesé 
nos, protehá nos i alimentá nos. Dios ta Todopoderoso 
i no tin nada imposibel p’É. 
Dios Todopoderoso, E ta nos Guerero Poderoso. 
E so por intervení kaminda tur forsa humano no por 
yega. Satanas nos gran enemigu kier pa nos focus riba 
e magnitut di e problema i nos impotensia. Pa asina 
lanta duda, desánimo, i miedu. Ma konfiansa den E 
Todopoderoso ta duna pas, seguridat i goso. 
Kon brabu e leonnan den bo bida ta? Dios Todo- 
poderoso, ta protehá bo i ta sera nan boka. 
Kon kayente e kandela di problemanan ta? Dios 
Todopoderoso, ta primintí di ta huntu ku bo meimei di 
e kandela i E lo saka bo liber. 
Kon fuerte e bientu di difikultat, ta supla den bo 
bida? Dios Todopoderoso, Esun fuerte, ta presentá i 
mesora ta ordená kalmu. 
Dios Todopoderoso Esun fuerte, E sa di tur bo nese- 
sidatnan, E mes ta kana huntu ku bo i E tin tur poder i 
outoridat pa intervení den bo situashon. 
Lo bo no ke pone bo fe i konfiansa den E gran Dios 
aki? Stòp di laga e enemigu sembra simia di duda i 
inkredulidat. 
Pone bo fe den e Dios Todopoderoso. 
Miralda Paula-Frans 


Produkshon PGM 


KRALENDIJK – Ca- 
rolyn Caporusso, konse- 
hero di e programa di Ka- 
ribe Hulandes pa Wereld 
Natuurfonds i kordinadó 
di ‘Clean Coast Bonaire’, 
a duna presentashon na e 
di shete International Ma- 
rine Debrid Conference na 
Busan, Sur Korea, tokante 
e monitoreo di sushamentu 


Boneiru na konferensia internashonal tokante sushamentu di laman 
di laman karibense den e 
konteksto amplio. 
Un publikashon di Bo- 
naire.nu, skirbí pa Dick 
Drayer, ta amplia riba e pre- 
sentashon di Caporusso: “E 
presentashon di Caporusso 
a keda tené komo parti di 
e seshon tékniko di e área 
karibense durante e konfe- 
rensia. El a duna un bista 


di e plannan di akshon pa 
monitoreo harmonisá di su- 
shi marino ku el a skirbi pa 
‘United Nations Caribbean 
Environment Programme’. 
E plan di akshon ta reko- 
mendá pa usa un aserka- 
mentu di monitoreo a base 
di e programa di limpiesa di 
kosta di Boneiru ehekutá na 
2018 dor di Wereld Natuur 
Fonds. 


Ocho mion 
Ta susha oséanonan di 
mundu dor di sushi traha 
dor di hende. Estudionan 
ta demostrá ku anualmente 
mas òf ménos 8 mion tòn di 
plèstik ta resultá den laman. 
Esaki a parse di ta un efek- 
to negativo riba ekonomia, 
piskeria, bida di laman, 
naturalesa, ekosistema i te 
asta salú públiko. 
Ku e aserkamentu akí 
Boneiru ta hasi uso di em- 
bolbimentu di siudadanon- 
an dor di monitoreá sushi 
den laman i na mes momen- 
tu sòru pa akumulashon di 
informashon 
kualitativo 


riba sierto lokalidat selektá 
delantá. 


Mapa di ruta 
Caporusso a definí un 
strategia i a krea un mapa di 
ruta pa di manera akí aku- 
mulá informashon tokante 
sushi marino pa por usa 
pa minimalisá sushamentu 
riba un manera efisiente di 
kosto. 
Ta usa e informashon akí 
tambe pa amplia konsienti- 
sashon i na mes momentu 
sòru ku e informashonnan 
ku akumulá den área kari- 
bense, keda sinkronisá riba 
informashonnan 
mundial 
sushi marino. 
Komo ku sushi ta kru- 
sa frontera, tin mester di 
medida riba nivel lokal, 
nashonal regional i mun- 
dial, pa minimalisá e sushi 
akí. P’esei ta nesesario pa 
sa unda e sushi marino ta 
i esaki ta loke e sistema di 
monitoreo di Caporusso ta 
hasi. 
Konferensia 
E 
konferensia 
tabata 


tambe oportunidat pa parti- 
donan kompartí perspektiva 
tokante kon nan por sostené 
e tratado di plèstik nobo 
mundialmente. E miembro- 
nan di konseho di Nashon- 
nan Uní aktualmente ta at- 
endiendo ku esaki. 
E konferensia a trese 
mas ku 900 partisipante 
huntu for di 89 pais, ku ta 
representá gobièrnunan in- 
ternashonal i interesadonan 
den empresa, institushon di 
enseñansa, 
organisashon- 
nan no-gubernamental. E 
konferensia a sirbi komo 
un plataforma mundial pa 
kompartí i papia kon por 
adaptá konosementu sientí- 
fiko mihó pa komprondé 
mihó e fuentenan di sushi 
marino. 
Esaki mester bira un 
koperashon internashonal 
mihó pa yega na solushon- 
nan efektivo i alkansá kon- 
senso pa desaroyá maneho 
di gobièrnu pa manehá i 
minimalisá sushamentu di 
lama. 


KRALENDIJK – Un 
boluntario di e akohida di 
buriku na Boneiru a inisiá 
un akshon ‘GoFundMe’ pa 
duna e burikunan un ako- 
hida den un ambiente seku, 
kaminda por evitá un kanti- 
dat di problema. E parke tin 
molèster di yobida fuerte di 
último simannan. 
“Di naturalesa buriku ta 
biba den paisnan kaminda 
ta kayente i seku. E suela 
hopi biá ta seku i duru. Na 
e momentu akí pues esaki 


Akshon rekoudá fondo pa akohida di buriku 


no ta e kaso na Boneiru, dor 
di hopi yobida tur kaminda 
ta yen yerba i muhá, prinsi- 
palmente den e santuario,” 
Marion Jeurson kende tin 
ya mas ku 15 aña komo bo- 
luntario na Donkey Sanctu- 
ary, ta konta. 
Nos santuario normal- 
mente ta yena ku awa i 
nos burikunan ta sufri bou 
di esaki. E burikunan ta 
keda muhá. Buriku mes- 
kos ku kabai tin klirnan 
den nan kueru ku ta sòru 


pa protekshon. Esakinan ta 
bira moli dor di tur e awa i 
fásilmente por haña herida. 
Prinsipalmente serka e yu- 
nan kaminda e kueru ainda 
no ta sufisiente duru, segun 
Jeursen. 
E deseo ta pa pone pla- 
chinan di betòn na un parti 
di e akohida. Dor di laga 
un buriku para riba un am- 
biente duru i seku, por evitá 
un kantidat grandi di pro- 
blema. 


Djasabra 19 novèmber 2022 
7 


Mi tambe ta sostené e 
idea pa un salon di fama 
pa Boneiru. No pasobra 
mi nòmber ta riba e lista 
akí. Tin kos ku nos no 


No tin nodi di inventá e wil 


mester tin ningun krenchi di 
kreatividat i konosementu 
pa implementá. Ta e tipo di 
kosnan akí ku paisnan mas 
desaroyá ku nos, a pensa 


kaba i implementá ku 
bon resultado. Nos no tin 
nodi di inventá wil.Awe 
den Boneriano. 

Awèl sí, siman pasá henter 
Boneiru tabata bou di awa. 
Tonchi, mi no ta kompron- 
dé kon nos pueblo a bira 
asina alkoholista. 


No kombatí so, sino 
prevenshon tambe 


Esei a lanta mi for di soño. Un zonido duru. E ta 
zona den kas, no pafó. No riba dak. Pero kiko? 
Hende, animal feros, bishita? Mèrdia siendo na 
un video call ku Amanda, tambe mi a tende un 
zonido duru, dos biá, pafó, nort di kas. Tirando un 
bista pafó, mi no a mira nada. Den e kaso di awe 
nochi, mardugá, oloshi ta mustra 10 minüt pasá 
di 2. Kiko mi hasi? Sali for di kamber bai wak? 
Kèns mi ta anto? Despues di basta ratu mi ta hasi 
esaki. Ku lus sendé tur kaminda. Nada straño den 
kas. Ta kiko awor? Mi ta bai purba drumi 


Un zonido duru 
skirbi pa: 
rudy 
domacassé 


Awe nos ku ta landa dilanti di Parke Tului tabatin bishita importante. Roly Bisllik Bislik ta na 
Boneiru e dianan akí i ta bai landa pasa rònt di Klein Bonaire. Den pasado el a yega di landa 
di Venezuela pa Aruba. E ta un coach di landamentu i na Aruba tin un pisina ku su nòmber. 
El a bin tuma algu tep pa mehorá su landamentu i move den laman boneriano. Weegaaa. 
Su moveshon so den laman, tabata un inspirashon pa nos. 
Nos ta dese'é tur klase di éksito ku su aventura i hazaña rònt di Klein Boneiru. 


Awor el a bai den baño. Ami ta wak e, e ta wak mi. Pa pro- 
tekshon mi tin un basora den man, pero mi no sa si mi por 
konfia esei. Mi a habri porta di pafó p'e sali, pero pa e sali for 
di baño, e tin ku pasa banda di mi. Esei si no por. Ku basora 
òf sin basora. Mi a sali for di e kuartu un ratu, pa pensa e 
siguiente strategia. I hasi un orashon pa e sali di su mes. Mi 
ta bai wak un bes aki. 


Awor e ta den baño 


Bishita importante 


Mi tin gana di lesa tambe por ehèmpel: 
'A kuminsá ku kampaña anti droga na skol'. 
'Guia alternativo pa usadónan di droga'. 
'Kantante popular ku piesa riba uso di droga'. 
Etc. etc. etc. 
E lucha no mester tuma lugá ku kombatimentu 
so, sino ku prevenshon tambe. 
Segun mi, ta tuma lugá muchu poko riba e tereno 
akí. 

KRALENDIJK – On- 
nie Emerenciana tabata di 
bishita djaweps mainta na 
Kolegio Kristu Bon War- 
dador pa konta kuenta pa 
e muchanan na okashon di 
siman di buki pa mucha. 
Durante su presentashon, 
el a enfatisá ku na Boneiru 
nos mester ta mas konsien- 
te pa bai produsi nos mes 
kuminda. 
Emerenciana a konta 
na LVV ta planta masha 


Konsientisashon pa produsí propio kuminda 


berdura, dagoblad, pinda, 
sèlder 
warmus, 
papaya, 
berehein, pika, kònkòm- 
ber chikí, bonchi kunuku, 
yambo, bakoba, spinazi i ta 
bende esakinan. 
Tambe riba tereno di 
LVV tin vários otro proyek- 
to ku ta kanando, asina nan 
ta planta yerba i ku mashin- 
nan sofistiká ta traha bala di 
yerba pa kuminda pa kabri- 
tu i karné. 
Otro proyekto ta Bo- 


naire Daiily Fresh. Esaki 
ta un empresa ku ta planta 
sigun e método di aquapo- 
nics, nan ta kria piská den 
tankinan, piská tipo tilapia 
ku ta un piská di awa dushi. 
E awa di e piskánan ta yena 
den bakinan i den e baki- 
nan akí ta planta diferente 
sorto di salada i yerba, por 
ehèmpel rikla, kolo chines, 
sèlder ,warmus spinazi i 
tambe menta, yerba di hole 
i hopi mas. 


KRALENDIJK – Ta 
enkurashá doñonan di 
yate na Boneiru pa laga 
Harbour Village Marina 


Pòmp awa sushi for tanki di yate 


pòmp hasi nan tanki di 
awa sushi bashí. Esei por 
sosodé tanten grátis, pa- 
sobra gobièrnu ke stimulá 


doñonan di yate pa desha- 
sí na un manera korekto 
di nan awa sushi. 
Pòmpmentu di e awa 


sushi ta kontribuí na re- 
dusí problemanan di riba 
tera i bou di awa ku ta 
forma un menasa pa e 
refnan i pa salubridat pú- 
bliko. 
Na sèptèmber Har- 
bour Village Marina a 
anunsiá ku for di òktober 
doñonan di yate mester 
paga un kompensashon di 
10 dòler pa biá pa pòmp 
saka nan awa sushi. Pero 
Fondo Mundial di Na- 
turalesa ta tuma e gastu- 
nan ei temporalmente na 
su enkargo i ta paga STI- 
NAPA, ku tin un kombe- 
nio di trabou ku Harbour 
Village Marina. Doñonan 
di yate ku a paga delantá 
pa e servisio akí, ta haña 
nan sèn bèk di STINAPA. 
Ta un reto pa gobièrnu 
pa buska e solushon mas 
adekuá pa trata e awa su- 
shi di yatenan. Ta spula 
tualètnan riba yate ku 


awa di laman. Ta p’esei 
e awa sushi ta hopi salu i 
por influensiá e kalidat di 
e proseso di purifikashon. 
Harbour Village Mari- 
na a invertí aña pasá den 
dos instalashon di pòmp 
i un tanki intermedio di 
20 meter kúbiko, ku por 
akapará e awa sushi di e 
yatenan. Pronto WEB lo 
instalá un di tres instala- 
shon di pòmp ku me- 
kanismo dosifiká. 
Ku ayudo di e tanki in- 
termedio, por guia e awa 
sushi salu ku a kolektá 
hiba tiki tiki via e sistema 
di drenahe aspirá pa e pu- 
rifikashon di awa di riol 
sentral. WEB lo monitòr 
na tur momentu e prose- 
so di kolektá e awa sushi 
pa garantisá e proseso di 
purifikashon 
biológiko 
na e instalashon di purifi- 
kashon di drenahe. 


Yomar Schoonmaakbedrijf 
ta buska 
1 Schoonmaak 


Pa mas inf. tel. 
785-1710/700-3507 

KRALENDIJK – Tur 
kos ta kla pa duna inisio 
na Crossing for Preven- 
tion, 
prinsipalmente 
e 
estado mental i físiko di 
Deaxo Croes. E ta lan- 
da awe djasabra 19 di 
novèmber di Boneiru pa 
Kòrsou, den un hazaña ku 
e meta di rekoudá fondo 
pa e fundashonnan ku ta 
traha riba prevenshon di 
kanser. 
Miéntras ku e akshon 
akí ta dediká na tur es- 
nan ku kanser a kobra nan 
bida, esnan luchando na e 
momento akí i e sobrebi- 
bientenan, den un buèlta 
di destino, el a kaba di 
bira mas personal ain- 
da pa Deaxo. Algun dia 
atras, su tanta Mayrin a 
kaba di haña diagnóstiko 
di kanser. Tras e notisia, 
inmediatamente 
Deaxo 
a kue ainda mas kurashi 
i determinashon i a bisa 
ku ta dediká e hazaña di 
Crossing for Prevention 
na su tanta. Adishonal- 


mente, Deaxo a kontinuá 
durante e último siman- 
nan akí entrenando fuerte- 
mente tur dia i durante 
gran parti di dia, guiá pa e 
konseho profeshonal di su 
ekipo ku ta inkluí dòkter i 
nutrishonista. 
Mentalmente 
tambe 
Deaxo ta sintié kla pa 
konfrontá e reto akí i ta 
den un estado masha posi- 
tivo, gradisiendo un i tur 
pa e sosten i reakshonnan 
positivo ku e ta risibí di 
asina tantu hende. 
Pa loke ta trata logís- 
tika, tur kos ta na su lugá 
tambe, unda e henter e 
tim a sali djárason 16 
di novèmber di Aruba 
rumbo Boneiru kaminda 
Deaxo a papia ku prensa 
pa yuda hiba e mensahe 
di importansia pa aportá 
na e kousa. Vários ta e 
yatenan ku a sali for di 
Aruba ku kayak, landadó, 
personal médiko i tambe 
di produkshon oudiovi- 
sual, pa kapta tur detaye 


di e gran reto. E ekipo ta 
kontentu di por konfirmá 
ku, apesar di e yobida di 
último dianan, tur kos ta 
indiká ku lo konta ku un 
bon situashon di tempu pa 
awe. 
Loke ta sumamente 
importante pa enbèrdat 
Crossing for Prevention 
bira un éksito apsoluto, 
ta pa pueblonan di Aruba, 
Boneiru i Kòrsou, apor- 
tá ku nan kontribushon 
monetario. Manera ta ko- 
nosí, esei ta posibel kaba 
atraves di e página web 
www.crossingforpreven- 
tion.com, komo tambe 
atraves di e kuenta di 
banko individual di e fun- 
dashonnan CORESA di 
Aruba, Stichting Kanker 
Fonds di Boneiru i Fun- 
dashon 
Prevenshon 
di 
Kòrsou. Tur informashon 
nesesario ta disponibel 
ei nan, komo tambe riba 
e kuenta di Facebook 
Crossing for Prevention. 
Tur dia tin mas hende 


sufriendo dor di kanser, 
ta imperativo pa nos tur 
kontribuí na aliviá nan 
sufrimentu i konsientisá 
riba prevenshon. Danki 
partikular ta bai pa e pa- 
trosinador prinsipal, esta 
Aruba Bank, Orco Bank i 
Gomez Coffie, komo tam- 


be partnernan Cas Bon, 
HBN Law & Tax, Kooy- 
man, ASD, SunBum, Ali- 
mentá, BITE! Communi- 
cations, CR38TE, ELITE 
Productions, FOCAL Me- 
dia, ZEN Designs i Ver- 
bum Works. 


Dediká na su tanta 
Deaxo ta kla pa landa di 
Boneiru pa Kòrsou 

Nos a kaba di desayuná na Igloo Beach House, kaminda nos a keda i 
tabata kla pa kuminsá nos dia. Nos a skohe pa bai ku un guia ku por splika 
nos tokante naturalesa i bestianan. Mi no por a kòrdá e mener su nòmber, 
pero el a kòrdá mi hopi riba mi tata Bòi. E trabou ku e mener aki ta hasi ta 
hopi paresido na esun di mi tata, e tabata tin kontesta riba tur pregunta ku a 
wòrdu hasí. E mener tabatin un mikroskop ku por a wak tur kos mas serka i 
mas grandi. Sigur tabata hopi interesante, nunka mi a hasi esei. Mi a bisa mi 
tata p’e tambe kumpra un mikroskop ya nos por uza esaki na momentu ku 
nos bai kana den e mondinan di Boneiru. E parke mes tabata hopi grandi, 
ounke nos no a kana e parke kompletu, a dura nos mas o ménos dos pa tres 
ora. Nos a mira hopi bestia, bestianan ku nunka mi a wak personal. 


Loke a sorprendé mi mas ta e makakunan, nan tabata kolo blanku ku pre- 
tu. Den e parke aki tin un kafeteria i na momentu ku e hendenan ta komiendo 
e makakunan ta aserka e hendenan, mi a asta tende ku tin bes nan ta kue 
kuminda di e hendenan bai kuné. Esaki por ta peligroso pa e makakunan 
mes, pasobra nan no por kome tur kos. Pa e motibu aki, seguridat ta kontrolá 
si personanan ku ta bishitá e parke ta drenta ku kos di kome. Ántes si tabata 
por a drenta ku kos di kome, pero pa algun aña kaba a prohibí esaki. 
Un di e bestia nan ku mi a gusta asina tantu i a namorá di dje ta esun ku 
yama Sloth, esaki tambe ta un sorto di makaku i nan ta konosí ku nan ta 
slou. Nan kara ta chikí primi riba otro, nan ta drumi mayoria parti di nan dia 
den palu, na lugá di drumi ku barika riba palu, nan ta kolega. Mi a wak nan 
diferente bia durante mi fakansi na Costa Rica, e bia aki den parke , pero tin 
bia tambe na lugánan públiko. Despues di rekorido den parke, nos a tuma 
despedida di e persona ku a guia nos. 
Despues nos a yega e laman, Manuel Antonio. E ‘tour’ mes a kaba hopi 
abrupto, den esei nos tabata un tiki desapuntá, pasobra nos a paga e mr. pa 
un ‘tour’ kompletu, pero na mitar di e ‘tour’ e mener a bisa nos ku su trabou 
a kaba. Sí nos tabata na altura, nos lo a skohe un otro persona pa guia nos. 
Nos a haña bon splikashon sí i a siña hopi, solamente e ‘tour’ tabata kòrtiku. 


E playa na Manuel Antonio tabata hopi bunita, e ta hopi otro sí for di la- 
mannan na Kòrsou òf den paisnan di Caribe. Loke ta prèt ta, ku na Kòrsou 
mes òf na Boneiru mi no sa bai laman. No ku mi no gusta, pero mi no gusta 
e sintimentu di santu i solo riba mi henter dia. Si mi bai laman ta pasobra mi 
tin hopi gana òf loke mi sa hasi mayoria bia ta bai i keda sinta den kantu ku 
mi kos di bebe i kome. Tin bes asta sinta lesa un buki, pero drenta den awa 
pa landa, no fásil. 
Mi no a pensa ku nunka lo mi drenta un laman ku no ta blou, mi no ta 


Nos promé dia na Manuel Antonio a kuminsá hopi 
trankil, pero trempan. Mihó bisá, trempan pa fakan- 
si, normalmente ora mi ta ku fakansi mi no gusta 
lanta trempan. 
Nos a kuminsá e dia 9’or di mainta, e dia promé nos 
a disidí ku nos ta bai hasi rekorido ku un guia privá 
na Parke Nacional Manuel Antonio. 
Esaki ta un di e hopi otro parkenan Nacional di Cos- 
ta Rica, e ta un di esnan mas konosí. E ta un área 
ku ta wòrdu protehá i ta keda na e kosta Pacifi co di 
Costa Rica. Hopi turista ta bishitá e parke aki, paso- 
bra bo por wak espesie nan di animal ku bo no tin 
kustumber di wak. 
E bestianan aki ta biba den nan mes mundu den e 
parke, e manera ku e parke ta konstruí ta pone ku 
por aserká nan fásilmente. 


Promé dia na manuel antonio 


Naturalesa i bestianan 


Makaku 


Playa Manuel Antonio 

gaña mi a keda pensa si mi drenta òf no. E laman tabata asina 
bunita, aunke e no ta blou limpi. E no ta maron manera laman- 
nan di Hulanda, pero e no ta transparente tampoko. Mi no por a 


Restorant krioyo 


wak kiko tabatin abou. 
Finalmente mi a disidí di drenta e laman pasífiko, pa promé 
bia. Tabata sigur un sintimentu hopi dushi, mi so tabata den 
e laman. Mi mama a disidí ku e no ta bai drenta awa, e no ta 
masha amante di esei. El a sinta warda mi na kantu i a keda 
disfrutá di e playa. E dia aki tambe e klima tabata hopi bon. 
Esaki tabata un di e dia nan ku mihó klima di henter e fakansi. 
Kasi anto, pasobra pa parti atardi tur dia na Manuel Antonio 
awa tabata kuminsá kai masha duru mes. 
Despues di a landa un ratu mi a sali i ami ku mi mama a bai 
hotèl bek. E playa mes ta keda den e parke Nacional Manuel 
Antonio, pues ainda nos tabata den e parke. Nos guia a bisa 
nos ku nos por kana trankil den e parke, stret na kosta i nos lo 
por yega hotèl bèk. 
Riba e kaminda pa bai hotèl, tambe nos a wak hopi bestia, 
e kaminda aki tabata e otro banda di e parke ku nos no a kana 
ainda. Loke nos no tabata sa, ku nos mester a kana 1 ora largu 
pa sali for di e parke, tabata manera ku ta ehersisio nos tabata 
hasi, ami ku mi paña tur muhá, pero miéntras ku nos tabata 
kana mi pañanan a seka sí. Nos a kumpra un koko i a disidí di 
sigui kana na pia mes pa bai hotèl. 
Ora nos a yega, ainda e klima tabata hopi bon i mi a disidí 
di drenta e pisina na Igloo Beach Logde. Na e momentu ei ta- 
bata ami so, mi tabata trankil i reflehá riba e dia nan anterior i 
trankilisá mi mente. Tabata algun simannan basta intensivo ku 
mi tabata trahando riba mi ‘scriptie’ i trabou. 
Mi gusta ta rondó di hende i personanan ku mi stima, pero 
loke mi gusta tin bia ta pa ta mi so. Den e momentu nan ei mi ta 
haña hopi mas energia. Mi ta konsiderá mi mes un persona ‘in- 
trovert’, pues un persona ku no sa sosialisá masha. Tin bia mi 
por ta ‘extrovert’ tambe, i ta sosialisá mas tantu. Ora ta nesesa- 
rio i ora mi ta ku un persona serkano. 


Despues di dos ora ku nos a sosegá, nos a drecha i sali bai 
kome na un restorant krioyo. Ami ku mi mama tur dos tabatin 
gana di kome piska. E distansia pa yega e restorant ta hopi 
kòrtiku, tur kaminda bo por bai na pia mes. Nos a kana bai ka- 
minda tabatin e restorantnan, en buska di piska. 
Tabatin un mener ku ta hasi promoshon pa un di e restorant- 
nan i el a konvensé nos pa bai kome na su restorant. E piska 
tabata hopi bon, nos a disidí di partié, pasobra e piska tabata 
hopi grandi. Kasi e no a pas den e tayo, pero sigur nos tabata 
satisfecho. Ora nos tabata kabando di kome, awa a kuminsá 
kai masha duru mes. Nos a warda awa pasa promé ku nos por 
a kana bai nos hotèl bek, kaminda restu di dia nos lo a sosegá. 
Ora nos a yega bek hotèl, nos a keda den kamber i traha 
plan pa siguiente dianan. Anochi, manera tur e dianan na 
Manuel Antonio, awa a kuminsá kai masha duru mes. E dia aki 
tambe tabata un dia hopi dushi i trankil den naturalesa, un di mi 
kosnan favorito. 


12 
Djasabra 19 novèmber 2022 


KRALENDIJK – Re- 
sientemente Kas di Kuido, 
Kunuku Kavelvers, Asilo 
di Bestia i Donkey San- 
tuary, a risibí donashon den 
forma di plaka, medionan 
di yudansa i produktonan 
di yudansa di Tara21Foun- 
dation. 
Aña pasá famia i ami- 
gunan di Tara, a lanta e 
fundashon. Tur hende na 
Boneiru mester por kòrda e 
aksidente di tráfi ko fatal 25 
di desèmber 2021. E mainta 
ei Tara tabata na kaminda 
pa su trabou komo enfer- 
mera den kuido di grandi 
na Kas di Kuido. El a kaba 
di hasi 21 aña. 
Djis despues di su mor- 
to, su famia a lanta Go- 
FundMe pa komo famia 
duna un kontribushon na e 
kuido di grandi na Boneiru 
i pa esaki kontinuá ku e tra- 


Tara21Foundation ta hasi donashon 


bou ku Tara tabata hasi ku 
amor. 
“Su morto no por ta pa 
nada,” su amigu Mees i 
mayornan ta bisa den kom- 
bersashon ku Bonaire.nu. 
Diferente medio di yudansa 
e siman ku a pasa a yega 
pa Kas di Kuido i durante 
un enkuentro djárason 9 di 
novèmber a risibí esakinan 
ku hopi apresio. Tantu ha- 
bitantenan komo e perso- 
nal, tin un sitio kayente den 
nan kurason momentu ku 
nan pensa riba Tara, e angel 
di Kas di Kuido. 
Tara tabata gusta hende, 
pero sigur tambe bestia. 
Tantu Fundashon Kunuku 
Kavelvers, Asilo di Bestia 
i Donkey Sanctuary, tur por 
a risibí un bunita donashon. 
Amigu Mee, famia i 
amigunan, ta spera ku 
donashon por sigui drenta 


serka e instansianan akí, 
pa asina por ofresé direk- 
tamente mas yudansa na 
hende i bestia na Boneiru 
ku realmente tin nesesidat 
di esaki. 

Pasobra mester tin komun- 
ion, fidelidat i un biahe komun 
den Iglesia, pero esaki mester 
sosodé ku kriterio i responsabil- 
idat 
Nos tur mester obedesé, 
pero saserdotenan kisas mas. 
Dikon? Pasobra saserdot- 
enan ta esnan promé ku 
mester imitá Hesukristu 
pober, kasto i obediente, 
atraves di konsehonan evangé- 
liko di pobresa, kastidat i obe- 
densia; entre otro, pasobra e 


Djadumingu 6 di novèmber 
último, na Parokia La Bírgen 
del Carmen na Groot Kwarti- 
er, Rev. Ricardo Tejada - kende 
ta remplasando Rev Oscar 
Cuellar Renteria durante su 
peregrinashon na Medjugorje – 
a duna un bendishon speshal na 
Kor Los Carmelitas. 
Kor Los Carmelitas ta kon- 
memorá nan di 35 aña di ek- 
sistensia. Durante 35 aña largu 
Kor Los Carmelitas a duna al- 
abansa i Gloria na Señor den 
kada Parokia di nos Diósesis 


aki na Kòrsou, ku hopi zelo i 
amor pa Dios. 
Pastor Ricardo a kuminsá 
su predikashi di djadumingu 
yamando pabien na tur miem- 
bro di Kor Los Carmelitas, un 
kor ku Pastor Ricardo mes te 
kòrda for di tempu e tabata 
pastor na Parokia di Groot 
Kwartier. Na final di Santa Eu- 
karistia miembronan di Kor 
Los Carmelitas a selebrá ku un 


bunita i dushi bolo i un bríndis. 
Un pabien na tur Carmeli- 
tas ku nan 35 aña di eksisten- 
sia. Nos ta spera di sigui mira 
boso pa hopi aña mas den nos 


Kor Los Carmelitas Selebrando 35 aña di 
eksistensia, dunando alabansa i gloria na 
Señor na tur parokia di nos diósesis 
Tambe Rev. Ricardo Tejada a selebrá su 45 aña di saserdosio 


parokianan alabando Señor. 
I manera Pastor Ricardo 
mes a bisa den su predikashi: 
Keda firme, i perseverá te 
asta na morto! 


saserdote ta alter Christus òf 
otro Kristu. 
E saserdote sekular (a dife- 
rensia di e klero regular) no ta 
hasi voto di pobresa, e ta hasi 
un promesa di obedensia; 
pero, kon ku bo yam’é, obe- 
densia ta di vital importan- 
sia pa Iglesia. 
Bo por imaginá un saser- 
dosio òf un saserdote di hopi 
manera, maneranan lícitas di 
biba i ordená e ministerio saser- 
dotal hurídikamente; pero loke 


bo no por imaginá ta un 
saserdosio òf un saserdote sin 
obedensia. 
Den interior di Iglesia tin 
forsanan ku sin duda riba 
nan mes ta positivo pero ta 
laga bo pa bo kuenta, sin 
ningun faktor pa gui’é òf 
moder’é, finalmente lo bira 
kousa di destrukshon. 
Obedensia pues no ta un 
posibilidat, òf algu aksesorio 
òf opshonal sino un gran ne- 
sesidat no únikamente pa 
kuestionnan organisativo òf di 
koordinashon (motibunan 
mashá normal den kualke or- 
ganisashon humano) sino paso- 
bra mester tin komunion, fi- 
delidat i un biahe komun ku 
bista riba Dios i konstruyen- 
do su reino. 
Sin obedensia, Iglesia lo 
a ser bulá den mil pida dor 
di forsanan ku lo dal den 
otro (sin ku nan tabata malu) 
for di paden. 
Kualkier virtut por ser hibá 
mas ayá di loke ta korekto; por 
presentá kualkier balor di for- 
ma robes ku bon intenshon, 
pues kada un ta kere ku e ta 
sigur di tin tur rason (kada un ta 
sigur di ku ta e otro ta esun ku 
ta robes), di aki e importansia 
di outoridat i obedensia. 
Pero klaro, mester sa na 
komprondé obedensia i 
hasié, pues nunka e ta apso- 
luto; ke men e no por ta ariba 
di e testimonio balente di e bèr- 
dat i na obedensia pa Dios den 
fe: “Pedro i e otro apòstelnan 
a kontestá: ‘Hende mester 
obedesé Dios mas ku otro 
hende! “ (Ech 5,29). 
Mester obedesé ku krite- 
rio i ku responsabilidat: Ku 
kriterio pues Kristu mes, ku a 
instituí obedensia den Iglesia, 
tabata sa ku duna outoridat no 
semper a impliká uso korek- 
to di esaki. 
Ke men ta eksistí e posibili- 
dat (maske mashá chikí) di ku 
esun ku ta manda no ta hasié 
siguiendo e boluntat di Dios. 
I obedesé ku responsabili- 
dat pues si algun akshon ta 
frakasá no ta pa dirèktris di e 
outoridat sino pa inkompeten- 
sia di esun ku ta obedesé. 
Responsabilidat 
ta 
enserá otro aktitutnan man- 
era: diligensia, alegria, ko 
responsabilidat i aplikashon 
di karisma i aktitutnan. 
No mester lubidá ku saser- 
dotenan mester ta kolaborad- 
ornan di e bèrdat. Un kos ta kla: 
virtut di obedensia ta bolun- 


tat di Kristu; es mas, He- 
sus a bira obediente na tata i 
a obedesé te na morto. 
E, Saserdote pa antóno- 
masia, a siña nos e sagrada 
virtut akí, pues obedensia 
ta hasi tur kos pa amor. Pa 
amor no na e superior, 
sino na Dios. 
E ta un virtut mashá ne- 
sesario i, tambe mashá difísil 
pa hasi pues ta trata di 
someté e propio huisio, ta 
trata di ser humilde. 
Papa Francisco a reko- 
rdá e saserdotenan riba e 
nesesidat di e «ruman- 
nan» pobresa, fidelidat i 
obedensia pa konservá e 
«alegria saserdotal«, du- 
rante e predikashi di e misa 
Krismal dia 17 di aprel 2014, 
den Basílika di San Pedro. 
Den kua momento e 
saserdote ta primintí obe- 
densia? 
Den e ordenashon saser- 
dotal e obispu ta puntra esun 
ordenando: «Bo ta primintí 
na ami i na mi susesornan rev- 
erensia (òf rèspèt) i obeden- 
sia?». I esun ku ta ser ordená 
ta kontestá: “Mi ta primintí”. 
E diákono ku lo ser or- 
dená saserdote ta primintí 
obedensia djis algun instante 
promé ku e rito di e ordena- 
shon saserdotal propiamente 
dicho, ke men, promé “ku 
e rito esensial di e sakra- 
mento di Órden, ku ta kon- 
stituí, pa e tres rangonan, 
dor di ponementu di man 
di parti di e obispu riba 
kabes di esun ku ta ser 
ordená, pidiendo Dios, 
den orashon spesífiko di 
konsagrashon di e obispu, 
pa dramamentu di Spiritu 
Santu i su donnan propio 
riba e ministerio, pa kua 
ta ordená e kandidato (cf 
Pío XII, Const. ap. Sacra- 
mentum Ordinis, DS 
3858)” (Katisashi di Iglesia 
Katóliko, 1573). 
Ta sigui otro siman 


Dikon un saserdote mester obedesé su obispu? 


Promé parti 
Henry Vargas Holguín 

HULANDA 
– 
Polis 
tin man yen di ladronisia 
di pakus. E servisionan di 
ayudo luna pasá a registrá 
e kantidat mas haltu di la- 
dronisia di pakus den nuebe 
aña di tempu. Esaki a sali 
na kla for di sifranan di 
polis mes. Un deklarashon 
pa e oumento polis no tin. 
Sí e oumento ta bini dor 
di disponibilidat di denun- 
sia haltu di negoshante- 


HULANDA -- Gobièr- 
nu ta stòp ku Facebook ku 
e media sosial sí no atendé 
mihó ku informashonnan 
personal sentimental. Es- 
aki Sekretario di Estado di 
digitalisashon, Alexandra 
van Huffelen, ta laga sa. E 
empresa ku a informá to- 
kante e maneho di privasi- 
dat di Facebook, ta bisa ku 
e chèns ta chikitu ku Face- 
book por bai kumpli na tur 
kondishon. E ta pues proba- 
bel ku finalmente gobièrnu 
ta hala atras di e media so- 
sial. 
E sekretario di estado 
ta pensa ku no ta protehá e 
informashonnan di usuario- 
nan di Facebook sufisiente- 
mente. No ta kla kon nan ta 
elaborá data i unda nan ta 
resultá. P’esei ta eksistí por 
ehèmpel e rísiko ku infor- 


Ladronisia di pakus a subi 


nan, òf komo ku tin men- 
shon di mas ladronisia dor 
di por ehèmpel e krísis 
ekonómiko, no ta kla. 
Na òktober polis a reg- 
istrá 3909 ladronisia di pa- 
kus, 400 asina mas tantu ku 
e luna anterior. E kantidat 
registrá e aña akí na yanüari 
tabata mas abou, momentu 
ku polis a mira 2521 kaso. 
Por ta trata akí di denun- 
sia, pero tambe di kasonan 


di ladronisia ku polis mes 
a stipulá via di e sistema. 
Mayoria di denunsia regis- 
trá a keda hasí dor di polis 
Oost-Nederland (666). Mas 
abou dor di polis na Zee- 
land-West Brabant (271). 
E último biá ku den un 
luna di tempu a registrá 
mas ladronisia tabata na 
òktober 2013. E tempu ei 
a drenta 3912 notifikashon 
serka polis. 


INretail, e organisashon 
di negoshi pa entre otro 
tiendanan di moda, sapatu 
i deporte, ainda no a risibí 
señal ku negoshantenan ta 
eksperensiá mas ladronisia 
den nan pakusnan. E orga- 
nisashon mes a laga repre- 
sentantenan kore rònt den e 
pais pa buska eksperensia, 
un bosero a laga sa. 
Organisashon di super- 
market, 
CBL, 
tampoko 


ainda no a risibí señal ku 
supermarketnan e último 
tempu tin mas molèster 
di ladronisia di pakus. Se- 
gun un bosero, ta trein tra- 
hadónan di supermarket 
pa rekonosé situashonnan 
remarkabel i hende. Natu- 
ralmente por ta asina ku 
un kantidat di ladronisia 
di pakus ta fluktua, pero 
lástimamente ta algu di tur 
tempu, segun e bosero. 


Gobièrnu ta stòp ku Facebook sí no adaptá su mes 


mashonnan personal senti- 
mental ta resultá serka ser- 
visio di siguridat di Estádos 
Unídos di Merka, kaminda 
e kompania madre Meta 
di e netwerk sosial ta esta- 
blesé. Gabinete no ke para 
responsabel pa e rísikonan 
ku hulandesnan ta kore 
momentu ku nan bishitá 
páginanan di gobièrnu riba 
Facebook. 
P’esei van Huffelen ta 
pidi e media sosial pa tuma 
un lista largu di medida. Un 
di nan ta pa no warda in- 
formashon di bishitantenan 
hulandes di Facebook di 
gobièrnu na Estádos Uní- 
dos di Merka. Tampoko 
nan no por warda e infor- 
mashonnan akí mas ku un 
siman. Pa esaki, e sekre- 
tario di estado a bisa di a 
bai den kombersashon ku 


Meta. Sí realmente lo tuma 
tur e medidanan akí, segun 
esnan ku a skirbi e rapòrt 
tokante esaki, ta improba- 
bel. Si akaso no kita e rísiko 
sufisiente no tin otro posi- 
bilidat ku di stòp ku uso di 


páginanan di gobièrnu riba 
Facebook. 
Stòp ku Facebook tin 
desbentaha 
grandi, 
van 
Huffelen ta atmití. E me- 
dia sosial hopi usá akí ta 
un kanal importante pa 


gobièrnu komuniká ku su 
siudadanonan. P’esei e ta 
bai investigá kon grandi 
e konsekuensianan ta sí 
gobièrnu no bai hasi uso 
mas di Facebook i sí tin 
otro alternativa. 


HULANDA – Mas di 
un riba tres dòkter ta keda 
menasá òf intimidá, esaki a 
sali na kla for di un inves- 
tigashon di e federashon 
di dòkter KNMG. A papia 
ku 562 dòkter for di dife- 
rente grupo di funshon. E 
mayoria tabata menasá ver- 


Dòkternan hopi biá menasá i humiá 


balmente, pero 27% di e 
dòkternan tin tambe di aber 
ku agreshon físiko. Menasa 
on-line tambe ta bini dilanti 
regularmente. Di esnan en- 
trevistá, 11% tabatin un òf 
mas biá di aber ku menasa 
di morto. Esaki ta prinsi- 
palmente di pashèntnan i 


nan famia ku ta ekspresá 
menasa. Segun presi- 
dente di KNMG, René Hé- 
man, e kantidat di menasa 
tabata mas abou durante e 
pandemia di Corona, pero 
algun mas haltu ku promé 
ku 2020. 
“Den e periodo di Co- 


rona nos ta mira un ou- 
mento den sifra, pero nos 
ta mira ku desde e tempu 
ei menasa ta kontinuá i no 
por par’é mas. Esaki nos ta 
mira tambe den komunidat. 
A para bira normal ku hen- 
denan ta menasá i intimidá 
otro via media sosial,” Hé- 
man a bisa den NOS Radio 
1 Journaal. 
Denunsia 
Hopi dòkter ta tuma me- 
nasa i intimidashon normal 
pasobra e ta parti di nan 
trabou. P’esei tampoko ka- 
simente nan no ta hasi de- 


nunsia. Pero sí mitar di e 
dòkternan tin problema ku 
esaki, nan tin mas strès i 
ménos plaser di trabou. 
“Práktika ta siñá bo 
komo dòkter pa tin biá bo 
mester duna pashèntnan in- 
formashon no agradabel i 
esaki por kondusí na reak- 
shonnan agresivo. E ora ei 
komo dòkter naturalmente 
te sierto altura bo tin kom- 
prenshon pe. Pero situa- 
shonnan no mester kondusí 
na agresividat,” segun Hé- 
man, kende ta urgi pa mas 
dòkter hasi denunsia. 

SABA – Dia 14 di 
febrüari 2023, Dia di Van 
Valentino, lo lansa e web- 
site SabaLovin. Riba e 
web-site akí hubentut por 
haña kontesta riba nan pre- 
gunta tokante salú seksual 
i bienestar. E ta normalisá 
e tópiko, krea i habri kom- 
bersashon riba salú seksual 
na Saba i ta hasi edukashon 
seksual aksesibel pa e 
hubentut lokal relevante. 
E web-site ta desaroyá pa 
Departamento di Salubridat 
Públiko, huntu ku Soa Aids 
Nederland - Aids Fonds, i 
lo ofresé informashon to- 
kante amor i relashon, bie- 
nestar emoshonal, ta bo 
mes, kontrasepshon, STI i 
sa bo límite. 
SabaLovin 
ta 
ofresé 
oportunidat na hubentut pa 
hasi deseo, plaser i eskoho 
di sèks seif. E ta e promé 
web-site di salú seksual pa 


Web-site SabaLovin pa hubentut 


hubentut di entre 12 pa 25 
aña na Karibe Hulandes. 
SabaLovin lo inspirá 
riba Sense.info, un web-site 
di guia hulandes pa huben- 
tut na Hulanda, pero e ta 
trahá spesialmente pa nese- 
sidat di hubentut di Saba. 
Marieke van den Borne 
i Hanneke Roosjen di Soa 
Aids Nederland – Aids- 
fonds, resientemente tabata 
na Saba pa traha huntu ku e 
tim lokal di e departamento 
di salubridat públiko riba e 
desaroyo di SabaLovin. 
Marieke i Hanneke a 
proveé aporte tékniko den 
desaroyo di SabaLovin, 
siguiendo paso a paso e 
aserkamentu i kompartí 
nan eksperensia intensivo 
den desaroyo on-line di e 
kontenido. 
E tim a topa ku studian- 
tenan pa haña nan entrada 
riba e diferente temanan 


meskos tambe ku nan ma- 
yornan i otro partnernan. 
Fondo pa e desaroyo di e 


web-site i bishita di van den 
Borne i Roosjen na Saba, 
tabata proveé pa e mini- 


sterio di salubridat públiko, 
bienestar i deporte, VWS. 


E ekipo di SabaLovin. 


SABA – Un delegashon 
di tres miembro apuntá 
dor di Ministerio Interior i 
Relashon di Reino, BZK, 
pa evaluá a posibilidat pa 
introdukshon di e legal- 
isashon di trato igual na 
Karibe Hulandes, a bishitá 
Saba siman pasá pa papia 
ku outoridatnan i partner- 
nan. 


Delegashon legalisashon trato igual a bishitá Saba 


E delegashon, ku na 
kabes èks gezaghebber di 
Boneiru, 
Glenn 
Thodé, 
a papia ku Kolegio Ehe- 
kutivo, Konseho Insular, 
konseheronan i maneho di 
Entidat Públiko Saba, e de- 
partamento di desaroyo ko- 
munitario, Saba Cares, 
The 
delegation, 
hea- 
ded by former Bonaire Is- 


land Body, Mind & Spirit 
(BMS), Polis i Saba Com- 
prehensive School (SCS), 
tokante e legalisashon anti 
diskriminatorio ku ta kon- 
siderando pa e islanan. 
Meta di e tres dia di 
bishita tabata pa interkam- 
biá di bista tokante diskri- 
minashon den e komunidat 
i e manera riba kua e lega- 


lisashon akí por yuda re- 
mediá tratamentu desigual 
riba e isla. Ki tipo di asun- 
tunan di diskriminashon 
tin, kiko ta e nesesidatnan i 
kon nos por usa solushon- 
nan korekto huntu,” Thodé 
a bisa, kende a menshoná 
tambe ku ta konsiderando 
institushon di un punto di 
notifi kashon pa víktimanan 


di diskriminashon. “Tambe 
nos a papia tokante pa e in- 
stituto di derecho humano 
hulandes atendé huisionan 
legal i kasonan di trato igual 
riba e islanan. E instituto ya 
ta hasiendo esaki na Hu- 
landa, pero nunka a risibí e 
mandato pa hasi esaki riba 
e islanan,” Suzanne Vogel- 
Koelman di BZK, a bisa. 

ORANJESTAD -- Au- 
mento di salario minimo 
ta manera core den un cir- 
culo vicioso. Minister di 
Labor Glenbert Croes den 
Parlamento siman pasa a 
bisa cu siguransa cu ta bay 
aumenta salario minimo, 
aunke cu e conseho di So- 
ciaal Economische Raad 
no ta cla ainda. Ley ta bisa 
cu tur aña prome cu cam- 
bio di aña mester dicidi si 
ta aumenta salario minimo 
entrante prome di januari. 
Pero esaki ta algo cu mester 
bay cu conseho di Sociaal 
Economische Raad. 
Aña pasa, a pesar di e 
situacion reinante SER a 
conclui cu no ta cumpli cu e 
exigencia di ley pa duna un 
conseho positivo. A tuma 
e decision aki a base di ar- 
ticuo 13, inciso 1. A base di 
esaki a haci un evaluacion 
y a constata cu e CPI di au- 
gustus, 2022 ta mas halto cu 
e CPI di 2021, cu ta e base 
pa duna un aumento of no. 


Casi 15% trahado ta gana menos cu salario minimo 


Tin dos componente di 
cual un ta e end of period 
(pa luna) of e period aver- 
age (cu ta di henter aña) y 
esaki ta 4.3%. E end of pe- 
riod (7.7%) ta esun cu mes- 
ter indica si e salario mester 
aumenta of no. Y e resul- 
tado ta cu e no cumpli cu e 
exigencia pa wordo aumen- 
ta. Tambe a haci un intento 
pa hisa e salario memey di 
aña basa riba e situacion re- 
inante di prijsnan halto. 
Pero atrobe na e mesun 
formula, SER a bisa cu no 
ta cumpli cu e rekisito di 
ley di salario minimo pa 
aumenta esaki. SER na juli 
a bisa cu perdida di poder 
di compra door di inflacion 
debi na aumento di prijs- 
nan, no ta algo cu legal- 
mente ta pone e obligacion 
pa duna un prima di com- 
pensacion pa esaki, manera 
describi den articulonan 13 
inciso 3 di Memorie van 
Toelichting di Landveror- 
dening mínimumloon. 


Pa e motibo aki SER ta- 
bata di opinion cu e perdida 
di poder di compra a causa 
di efectonan inflatorio no 
por wordo mira como cir- 
cunstancianan special den 
sentido di articulo 13 inciso 
3 di ley di salario minimo, 
cu lo a haci necesario pa 
aproba un aumento di sala- 
rio minimo memey di aña. 
Dia 10 di november ultimo 
Minister di Labor a manda 
pidi un conseho atrobe na 
SER pa aumenta e salario 
minimo entrante prome di 
januari awo. E conseho aki 
mester ta cla pa awe. 
Hecho ta, cu e formula 
manera poni den ley no ta 


realistico. SER a conseha 
Gobierno pa cambia e siste- 
ma pa no uza e end of peri- 
odo pasobra e no ta corecto. 
E ta mas bien un moment 
opname. E miho formular 
ta pa uza e informacion di 
henter aña. 
Minister Croes a ex- 
presa su preocupacion riba 
implementacion di sala- 
rio minimo di un forma cu 
e por mehora e poder di 
compra. Esaki pasobra si 
aument’e e comeciantenan 
ta bay aumenta prijs pa 
absorba e gastonan. Con- 
secuentemente esaki por 
bolbe causa inflacion. 
“Aumento 
di 
salario 
minimo ta na su luga pero 
ta warda riba SER. Ya anja 
pasa caba a sigui conseho di 
SER pa no aumenta esaki. 
Pero economia ta mehoran- 
do y mi ta kere cu mester 
aumente. Pero nos ta warda 
riba conseho di SER.” 
Na final e mandatario 
a bisa atrobe cu “salario 


minimo lo wordo aumen- 
ta.” Y entrante prome di 
januari 2024 ta switch pa 
uurloon pasobra aworaki e 
salario minimo pa 40 of 45 
ora ta mescos. Den e mesun 
reunion aki a bini dilanti 
cu e bestaansminimum pa 
un hende, calcula door di 
Oficina Central di Estadis- 
tica, ta bisa cu e ta 2500. 
Un diferencia grandi cu e 
salario minimo. Pero tambe 
ta preocupante si scucha cu 
cifranan disponibel ta in- 
dica cu 14.7% di emplead- 
onan (casi 15%) ainda tin 
un salario menor cu salario 
minimo. 
Entre esaki tin esnan cu 
ta traha via agencianan cu 
compania ta paga salario 
minimo pero e agencia ta 
kita su comision. Y banda 
di esaki tin datonan ta mus- 
tra cu 62.2% di esnan den 
e mercado laboral ta gana 
menos cu 3 mil florin. Pues 
cifranan preocupante den e 
situacion actual. 


ORANJESTAD -- En 
conexion cu un investiga- 
cion andando Project Team 
Drugspanden a haci entrada 
hudicial na un apartamento 
na Caya Frere Arnold. A 
detene 1 hende homber di 
inicialnan C.C.C.M. naci na 
Colombia di 28 aña di edad 
pa bendemento di droga. 
Durante razzia a con- 
fisca un cantidad di droga 


Entrada hudicial na Madiki 
(Base). A haci uzo di arres- 
tatie team pa detene e sos- 
pechoso aki. Project Team 
Drugspanden a wordo asisti 
pa Atracoteam tambe dife- 
rente recherche y K9 Unit. 
Project Team Drugs- 
panden ta un team cu a 
wordo lanta pa entre otro 
pa investiga bendemento 
di droga for di un parcela y 
ariba caya.Pa Cuerpo Poli- 


cial por resolve mas caso 
cooperacion y informacion 
di pueblo di Aruba ta hopi 
importante, p’esey nos ta 
pidi si bo tin cualkier infor- 
macion yama nos tiplijn di 
Polis cu ta: 11141. 
Nos ta garantisa cu bo 
ta keda anonimo pa bende- 
mento di droga. 


ORANJESTAD 
-- 
Diahuebs den careda di 
12’or y 45, presencia di 
polis a wordo pidi cu ur- 
gencia den Emanstraat pa 
motibo cu un persona lo 
a wordo ataca door di e 
conocedo adicto ambu- 
lante Flint y cu Flint lo 
a bandona e sitio cu tur 
pertenencia di e persona. 
Na yegada polis a pa- 
pia cu e persona y a bin 
compronde cu segun e 


Adicto Flint a ataca 
persona 


persona nan lo tabata hun- 
gando un wega di carta y 
ora e lo a gana Flint, Flint 
a bira onsportief, despues 
di a dal e persona, Flint a 
pasa man pa e celular di 
e persona y a bay for di e 
sitio. 
Polis a tuma declara- 
cion di e persona y despu- 
es a bandona e sitio pa 
asina busca e adicto am- 
bulante Flint. 

ORANJESTAD -- Du- 
rante su disertacion den e 
reunion publico den Parla- 
mento pa trata Presupuesto 
2023, Prome Minister Ev- 
elyn Wever-Croes a ricibi 
y contesta detayadamente 
varios pregunta cu tin di 
haber cu su ministerio. For 
di Parlamentarionan Man- 
sur, Lopez-Tromp y Gun, 
Prome Minister a ricibi pre- 
gunta tocantenan personal 
specifi camente tocante e 
vacuturanan cu no a wordo 
ocupa y e efectonan cu esa- 
ki tawata tin den trabounan 
diario. 
Na aña 2018, Gobierno 
a 
introduci 
Beleidsplan 


Prome Minister Evelyn Wever-Croes 
Gastu di personal a baha 


verlaging personeelskosten 
(BVP) na cua Gabinete 
Wever-Croes I y II a tene su 
mes estrictamente na dje. 
Apesar cu no ta facil, Go- 
bierno ta cumpli cu e plan 
di maneho aki. Oposicion 
constantemente ta cuestio- 
na si Gobierno ta cumpli cu 
e plan di maneho aki of no. 
Prome 
Minister 
den 
varios ocacion a indica 
cu prueba cu Gobierno ta 
cumpli cu e plan aki desde 
2018 y a bin ta baha gasto 
y no a tuma mas hende den 
servicio. Oposicion sinem- 
bargo no ta contento cu 
esaki y awo kier sa si e plan 
di maneho aki tin efectonan 


negativo cu ne. 
Prome Minsiter a re- 
marca cu apesar cu no ta 
facil pa cumpli cu e plan 
di maneho aki awo, pa otro 
aña ta spera cu cos lo ta 
miho y lo por cuminsa yena 
e vacaturanan. 


Pa 2022, Ministerio di 
Asuntonan General no a 
presupuesta 
tampoco 
a 
tuma ningun persona nobo 
den servicio. Esaki no por 
tampoco, Prome Minister 
a enfatisa pasobra nan lo 
wordo kita di for di pre- 
supuesto segun e palabra- 
cionnan haci. 
Pa loke ta trata gastonan 
di personal, Prome Minister 
a duna di conoce cu ora cu a 
introduci e BVP na 2018, e 
gastonan di personal tawata 
476 miyon fl orin. Den Pre- 
supuesto 2023, gastonan 
di personal ta na 459 mi- 
yon fl orin. Claramente por 
mira cu den e periodo aki, 


e gastonan di personal a 
baha 
considerablemente, 
cu 17 miyon fl orin y asina 
a cumpli cu e Beleidsplan 
verlaging 
personeels- 
kosten. Aki tambe, CAft a 
duna Gobierno razon. 
Pero no solamente e gas- 
tonan a baha, pero e canti- 
dad di persona den servicio 
di Gobierno tambe a baha 
desde cu a cuminsa cu e 
BVP na aña 2018 pa aña 
2021, cu 351 FTE (Voltijds 
Equivalenten werknemers). 
Esakinan ta personanan cu 
no ta den servicio di Gobi- 
erno mas, sea nan a retira of 
a tuma vut entre otro, y no a 
wordo reemplasa. 


ORANJESTAD -- Par- 
tido MEP ta felicita Prome 
Minister sra. mr. Evelyn 
Wever-Croes cu su 5 aña 
como e prome Minister 
President femenino di nos 
pais. Dia 17 di November 
di aña 2017, sra. mr. Eve- 
lyn Wever-Croes a hura- 
menta como e mandatario 
maximo di nos pais. Un 
momento historico pa nos 
na Aruba pasobra esaki ta e 
prome biaha cu nos pueblo 
a deposita confi ansa maxi- 
mo cu e rumbo di nos pais 
den un lider femenino. 
Un funcion cu sin duda, 
nos Lider y Prome Minis- 
ter a eherce cu fe, determi- 
nacion y curashi desde e 
prome dia di gobernacion. 
Un mandatario cu a mustra 
cu goberna den tempo difi - 
cil ta posibel apesar di re- 
tonan fuerte y un pandemia 
cu a kibra nos pais. Sinem- 
bargo, cu e mesun determi- 
nacion y amor di semper pa 
nos pueblo, Prome Minister 
a traha mas duro ainda na 
bienestar di nos tur y pa re- 
cuperacion di Aruba. 
Dia 30 di October, sra. 


Evelyn Wever sincu aña prome minister 


mr. Evelyn Wever-Croes un 
biaha mas a wordo aclama 
como Lider di Partido MEP 
pa e siguiente periodo, ha- 
ciendo esaki e di 3 biaha 
cu sra. mr. Evelyn Wever- 
Croes ta wordo elegi/ reeli- 
gi como Lider di Partido 
MEP y un periodo di 12 aña 
cu e ta fungiendo den e en- 
cargo aki. 
Despues 
di 
eleccion 
2017, sra. mr. Evelyn We- 
ver-Croes a bira e prome 
Minister President femeni- 
no di Aruba. Den e prome 
periodo di Gobierno di 
MEP, a logra cosnan grandi 
pa Aruba, ta p’esey, na aña 
2021, MEP a gana eleccion 
y pueblo a expresa e grati- 
tud den e votonan haciendo 
Premier Evelyn Wever – 
Croes e prome votegetter 
femenino di Aruba. 
Y asina, señora mr. Ev- 
elyn Wever-Croes, cu un 
vision determina, a bira e 
prome lider femenino di 
MEP. E prome Minister 
President femenino di Aru- 
ba. E prome votegetter fe- 
menino di Aruba den elec- 
cion 2021, sirbiendo Aruba 


den su di dos termino y cu 
fe y determinacion pa sigui 
traha pa nos pueblo. 
Partido MEP ta felicita 
Lider di MEP, mr. Evelyn 
Wever-Croes pa e 5 añan- 


an aki sirbiendo pueblo di 
Aruba pero mas ainda, den 
nomber di henter Aruba, 
Partido MEP ta gradici Lid- 
er di MEP y Prome Minister 
di nos pais, sra. mr. Evelyn 


Wever-Croes, pa tur trabou 
duro y incansabel cu el a 
haci, ta haciendo y lo haci 
pa e progreso di nos dushi 
pueblo. 

K R A L E N D I J K - - E 
ekipo di futbòl femenino di 
Nikiboko ku ta Flamingo 
United Girls, djaweps últi- 
mo den oranan di anochi, pa 
ta mas eksakto 8or anochi 
den partido na Fèlt Elion 
Flores na Amboina, a gana 


KRALENDIJK--E 
tim biliart bola-8 di An- 
triòl Pariba ku ta The Un- 
touchable djaweps último, 
a kibra invikto di Azteca 
5-1 den kontinuashon di 
kampionato biliart Bola- 
8 di nos isla. Tabata un 
partido ku a konosé dos 
7-bola di kua unu kada 
banda. 
Pa loke ta e sètnan di e 
partido, The Untouchable 
a sali bai dilanti 4-0 pa 
despues Azteca reakshoná 
i gana unu pa kòrta ben- 
taha na 1-4. 
Esaki tabata tur kos 
tambe pa Azteca i e par- 
tido, ya ku despues di 
esaki The Untouchable 
ta gana un mas i bai ku e 
viktoria di 5-1 riba Azteca 
ku ta pèrdè su invikto ku e 


Flamingo United Girls 2-0 riba Red Diamonds 


di Vespo Red Diamonds di 
Rincon ku skor di 2-0. 
Ku e resultado aki Fla- 
mingo United Girls ta in- 
vikto ku 2 partido ganá 0 
pèrdí. 
E partido aki tabata e di 
dos partido di kampionato 
2022 di futbòl femenino di 
nos isla, por sièrto e promé 
kampionato di futbòl fe- 
menino di FFB Boneiru. 
Lema di e kampionato 
femenino aki ta “Nos Tam- 
be Por”. 
Pa loke ta e partido riba 
su mes, e ekiponan a sali 
buta preshon riba e arkonan 
pero gol no kier a kai. 
E partido ta parti na dos 


pa sosiegu reglamentario 
sin gol, empatá 0-0 pues. 
Tabata e di dos mitar di 
e partido, ku Hilda Loguis 
a anotá su promé gol di e 
partido pa medio di pinalti, 
esaki pa Flamingo United 
Girls bai den bentaha di 
1-0. 
E ekiponan a sigui buta 
preshon, ku un Red dia- 
monds atras 1-0 buskando 
e gol di empate. 
Tabata e mésun hungadó 
Hilda Logijs, ku ta anotá e 
di dos gol di e partido pa 
Flamingo United Girls bai 
den bentaha di 2-0 den e 
partido. 
Despues di esaki taba- 


tin diferente atakenan mas 
pero sin resultado, e par- 
tido ta finalisá den viktoria 
di 2-0 pa Flamingo United 
Girls. Ku e resultado aki 


Flamingo United Girls ta 
invikto ku 2 partido ganá 0 
pèrdí den e kampionato. 
Riba potrèt outor di e 
golnan di e partido. 


The Untouchable a kibra 
invikto Azteca 
derota aki. 


Sètnan di e partido. 
The Untouchable – Az- 
teca 5-1. 
David Zhen – Garino 
Molina 2-0 ku un 7bola. 
Gabrièl 
Alberto 
- 
Charles Vos 2-0. 
Chal Thomas – Javier 
Sof 2-1. 
Lòn Zhen – C. Sara- 
goza 2-1. 
H. Duran – J. Josephia 
1-2 ku un 7bola. 
Ch. Janzen – A. Mer- 
cera 2-0. 
Éksito na e ekiponan 
den e kampionato ku 
despues di e partido aki, ta 
sigui otro siman djamars 
ku e partido entre e eki- 
ponan, The Untouchables 
i La Tropicana. 


E siman aki a start ku training i kompetensia di vòlibòl, dam i ahedres. Trainer i coach 
di INDEBON ta kontentu ku e interes ku tin bou di e muchanan di skol pa e deporte- 
nan akí. Na Kompleho Deportivo Jorge Nicolaas s atart ku vòlibòl, ahedres na Sentro 
di Bario Amboina i dam na Clup Soho. Mayornan sigui motivá i hiba e muchanan na 
e práktikanan akí despues di skol. 


INDEBON a kuminsa ku deporte pa mucha 

K R A L E N D I J K - 
Djaweps último den oranan 
di atardi, pa ta mas eksa- 
kto 5or atardi, tabatin des- 
velo di nòmber i inougu- 
rashon di Dojo Theodorus 
Jozef “George” Kroon na 
Rincon Pariba/Nort, unda 
ku diputado di deporte sr. 
James Kroon i sra. Serfilia 
Janga, a hasi e desvelo di 
e bòrchi ku e nòmber di e 
Doyo. 
Promé ku esei tabatin e 
diferente diskursonan pa fi- 
nalmente hasi e desvelo di 


Inougurashon Dojo George Kroon 

e nòmber. 
Esaki a tuma lugá ne- 
tamente riba dia tambe ku 
Sensei sr. George Kroon a 
kumpli 80 aña. 
Despues di e desvelo di 
e bòrchi ku nòmber di Sen- 
sei George Kroon, a sigui 
un bríndis pa despues e 
famia di Sr. George Kroon, 
amigunan i konosínan a sali 
pa Misa di Rincon, esaki pa 
Santu Sakrifisio di Misa pa 
pidi Bon Dios Su Bendi- 
shon pa sr. George Kroon 
pa hopi aña mas di bida 


huntu ku su famia. 
Despues di Misa tabatin 
e selebrashon di 80 aña di 
George huntu ku su famia i 
invitadonan na Dojo Sensei 
George Kroon. 
Sr. George Kroon fo’i na 
momentu ku e la yega Bo- 
neiru fo’i Kòrsou, a lanta e 
klup yudo di Rincon pa kua 
e la hasi hopi pa e klup. 
Hopi tambe tabata e 
hóbennan ku a pasa den e 
klup di yudo di Rincon i 
ku asta awe tin di nan ku ta 
Sensei den e deporte aki di 


yudo. 
Hopi bon trabou por sièr- 
to ku awe nan tin nan mes 
kas di klup ku no solamente 
ta keda usá pa treinennan 
i kompetensianan di yudo, 
sino tambe ta sirbi komo 
sala di gym. 
Sigur un bon trabou di 
sr. George Kroon ku awe 
Rincon Judo Club tin su 


propio kluphùis bou d ie 
nòmber Dojo Theodorus 
Jozef “George” Kroon. 
Masha masha pabien ku 
e logronan aki di e klup di 
yudo di Rincon. 
Riba potrètnan algun 
bista di desvelo i inougu- 
rashon di e kluphùis kom- 
biná ku selebrashon 80 aña 
Sensei George Kroon. 

Awe riba dia di hende hòmber, BONER- 
IANO ta para ketu riba e hende hòmber- 
nan ku ta laborá serka nos. Ta trata aki di 
Fittipaldi Pietersz, Armand `Papi` Antoin, 
Magno `Ibi` Piar i Franklin `Bòi` Antoin. 
Meskos ku ta pone atenshon riba dia di 
hende muhé i esaki su importansia den 
komunidat, ta na su lugá pa riba fecha di 
awe duna e mesun atenshon na e hende 
hòmber. Hubert `Ibi` Evertsz i Cliff Frans 
tambe por sierto ta duna su kontribushon 
na nos korant. 


Dia di hende 
hòmber 


